# อภิรดี ยิ่งเจริญ
พลเอกหญิง ท่านผู้หญิงอภิรดี ยิ่งเจริญ (ราชสกุลเดิม สนิทวงศ์ ณ อยุธยา; 18 กรกฎาคม พ.ศ. 2469 - 30 กันยายน พ.ศ. 2563) เป็นคุณข้าหลวงผู้ใหญ่ในพระบาทสมเด็จพระมหาภูมิพลอดุลยเดชมหาราช บรมนาถบพิตร เป็นพระพี่เลี้ยงในพระบาทสมเด็จพระวชิรเกล้าเจ้าอยู่หัว เป็นนายทหารราชองครักษ์พิเศษ และเป็น “พลเอกหญิง” คนแรกและคนเดียวจนปัจจุบันที่เป็นสามัญชน

 ประวัติ 

 ชีวิตส่วนตัว 
พล.อ.หญิง ท่านผู้หญิงอภิรดี ยิ่งเจริญเป็นธิดาคนใหญ่ของ พล.ต. พระยาเสนีณรงค์ฤทธิ์ (ม.ล.เล็ก สนิทวงศ์) กับท่านผู้หญิงโพยม เสนีณรงค์ฤทธิ์ (สกุลเดิม ณ นคร) มีน้องร่วมบิดามารดาหกคน ได้แก่
 อธึก สนิทวงศ์ ณ อยุธยา
 จุลนภ สนิทวงศ์ ณ อยุธยา, อดีตองคมนตรีไทย 
 พล.ท. อุทาร สนิทวงศ์ ณ อยุธยา, อดีตราชองครักษ์
 นายแพทย์เสนี สนิทวงศ์ ณ อยุธยา
 ณรงค์ฤทธิ์ สนิทวงศ์ ณ อยุธยา, รองเลขาธิการสำนักพระราชวัง
 มณีรัตน์ มรรคดวงแก้ว, อดีตเลขานุการกรมชลประทาน
พล.อ.หญิง ท่านผู้หญิงอภิรดีสมรสกับอวยชัย ยิ่งเจริญ มีบุตรธิดาทั้งหมด 4 คน ได้แก่
กรองใจ บุนนาค
กุลศักดิ์ ยิ่งเจริญ
กุลยา ฉิมคล้าย
ดุลทัศน์ ยิ่งเจริญเล่าลือ หลังวัง  จาก thaimonarchy.com

 การศึกษา 
ท่านผู้หญิงอภิรดีจบการศึกษาจากโรงเรียนเซนต์ฟรังซีสซาเวียร์คอนแวนต์ โรงเรียนสายปัญญา ในพระบรมราชินูปถัมภ์ และโรงเรียนพยาบาลผดุงครรภ์และอนามัย กรมการแพทย์ กระทรวงสาธารณสุข (ปัจจุบันคือ วิทยาลัยพยาบาลบรมราชชนนี กรุงเทพ)

 ยศทางทหาร 

 ยศทหาร 
ท่านผู้หญิงอภิรดี ยิ่งเจริญ ได้รับพระราชทานยศทางทหารจากพระบาทสมเด็จพระมหาภูมิพลอดุลยเดชมหาราช บรมนาถบพิตร ดังนี้

 พันโทหญิง (20 เมษายน พ.ศ. 2538) ราชกิจจานุเบกษา, [ประกาศสำนักนายกรัฐมนตรี เรื่อง พระราชทานยศทหาร]
 พลตรีหญิง (28 มีนาคม พ.ศ. 2540) ราชกิจจานุเบกษา, [ประกาศสำนักนายกรัฐมนตรี เรื่อง พระราชทานยศทหารชั้นนายพล]
 พลโทหญิง (17 พฤศจิกายน พ.ศ. 2548) ราชกิจจานุเบกษา, [ประกาศสำนักนายกรัฐมนตรี เรื่อง พระราชทานยศทหารชั้นนายพลเป็นกรณีพิเศษ]
 พลเอกหญิง (9 กันยายน พ.ศ. 2549) ราชกิจจานุเบกษา, [ประกาศสำนักนายกรัฐมนตรี เรื่อง พระราชทานยศทหารชั้นนายพลเป็นกรณีพิเศษ]

 ตำแหน่ง 
พล.อ.หญิง ท่านผู้หญิงอภิรดี ยิ่งเจริญเป็นราชองครักษ์พิเศษ (1 มิถุนายน พ.ศ. 2538) ในยศพันโท ราชกิจจานุเบกษา, [ประกาศสำนักนายกรัฐมนตรี เรื่อง แต่งตั้งราชองครักษ์]

 รับใช้เบื้องพระยุคลบาท 
ท่านผู้หญิงอภิรดี ยิ่งเจริญ เป็นพระอภิบาล (พี่เลี้ยง) ในพระบาทสมเด็จพระวชิรเกล้าเจ้าอยู่หัว ตั้งแต่เสด็จพระราชสมภพระหว่างปี พ.ศ. 2495 - 2498 และเป็นคุณข้าหลวงผู้ใหญ่ รับใช้เบื้องพระยุคลบาทพระบาทสมเด็จพระมหาภูมิพลอดุลยเดชมหาราช บรมนาถบพิตร ตั้งแต่ปี พ.ศ. 2501 ทั้งนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงไว้วางพระราชหฤทัยให้ท่านผู้หญิงอภิรดีดูแลงานภายในของพระองค์ด้วย

 อนิจกรรม 
ท่านผู้หญิงอภิรดี ยิ่งเจริญ ถึงแก่อนิจกรรมเนื่องจากหลอดเลือดแดงใหญ่ฉีกเซาะเฉียบพลัน เมื่อวันที่ 30 กันยายน พ.ศ. 2563 สิริอายุ 94 ปี วันที่ 1 ตุลาคม พ.ศ. 2563 ในการนี้  พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานโกศไม้สิบสอง ที่ทำด้วยไม้แกะสลักลวดลายย่อมุม ทรงพระศพหักเหลี่ยมทรงไม้สิบสอง ฝายอดทรง มงกุฎปิดทอง ประดับกระจกสี และทรงพระกรุณาโปรดเกล้าฯ ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในการพิธีพระราชทานน้ำหลวงอาบศพ พล.อ.หญิง ท่านผู้หญิงอภิรดี ยิ่งเจริญ ณ ศาลา 100 ปี ปิยมหาราชอนุสรณ์ วัดเบญจมบพิตร วันที่ 1 ตุลาคม พ.ศ. 2563

วันที่ 5 มีนาคม พ.ศ. 2565 พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินีเสด็จพระราชดำเนิน ณ วัดเทพศิรินทราวาสราชวรวิหาร พระราชทานเพลิงศพในเวลา 18.31 น.

 เครื่องราชอิสริยาภรณ์ 

ลำดับสาแหรก